[image: image1.png]MINISTERUL MEDIULUI,
APELOR SI PADURILOR






RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 29.10.2026, ora 08:00 – 30.10.2026, ora 08:00

I. SITUAŢIA HIDROMETEOROLOGICĂ

1. Situaţia şi prognoza hidrologică pe râurile interioare şi Dunăre din 30.10.2026, ora 07:00

RÂURI

Debitele au fost, în general, staționare, exceptând râurile din bazinul mijlociu și inferior al Vedei, bazinele inferioare ale Argeșului și Ialomiței, râurile din Dobrogea, unde au fost în creștere ca urmare a precipitațiilor prognozate și propagării, iar pe cursurile inferioare ale Buzăului, Rm. Sărat, Putnei, Trotușului, Bistriței, Moldovei și Sucevei, cursul superior al Prutului, debitele au fost în creștere doar prin propagare.

Debitele se situează în general sub mediile multianuale lunare, cu valori cuprinse între 30–80% din acestea, mai mari (în jurul și peste mediile lunare) pe râurile din bazinele hidrografice ale Someșului Mic, Buzăului, bazinele superioare ale Moldovei și Sucevei și mai mici (sub 30 %) pe râurile din bazinele: Tur, Lăpuș, Crasna, Barcău, Bârzava, Moravița, Caraș, Nera, Cerna, Jiu, Bârlad, Jijia, cursurile Crișului Negru și Crișului Alb, pe râurile din Dobrogea, pe afluenții Timișului, pe unii afluenți din bazinul mijlociu și inferior al Oltului și din bazinul Argeșului.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi, în general, staționare, exceptând râurile din Dobrogea unde vor fi în scădere.

Sunt posibile creșteri de niveluri și debite, ca urmare a precipitațiilor prognozate, pe unele râuri din sudul țării.

Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE

Debitul la intrarea în țară (secțiunea Baziaș) în intervalul 29 – 30.10.2026 a fost în creștere, având valoarea de 1400 m3/s, sub media multianuală a lunii octombrie (3900 m3/s). 

În aval de Porţile de Fier debitele au fost în creștere ușoară pe sectorul Gruia – Galați și în scădere pe sectorul Isaccea – Tulcea.
Debitul la intrarea în țară (secțiunea Baziaș) va fi în creștere (1450 m3/s).

În aval de Porțile de Fier debitele vor fi în creștere.
2. Situaţia meteorologică în intervalul 29.10.2026, ora 09:00 –30.10.2026, ora 06:00

ÎN ŢARĂ

Valorile termice diurne au fost comparabile cu cele din ziua precedentă, cu excepția Dobrogei unde s-a răcit cu până la 4 grade. În vestul și în nord-vestul țării cerul a fost temporar noros și pe suprafețe mici a plouat slab. În restul teritoriului nebulozitatea a fost în general persistentă, iar ploi s-au semnalat în cea mai mare parte a Munteniei și Dobrogei, local în Oltenia, Moldova și izolat în Banat și în Transilvania. S-au acumulat cantități de apă în general de 2....6 l/mp, dar în sud-estul Munteniei și în jumătatea de sud a Dobrogei, acestea au fost de 15...25 l/mp și cu totul izolat de peste 30 l/mp. Vântul a suflat slab și moderat, izolat cu intensificări în Dobrogea și în estul Munteniei, precum și în zona Carpaților de Curbură cu viteze în general de 40...50 km/h. Este strat de zăpadă la altitudini foarte mari la munte, iar la ora 20 măsura -în platformele stațiilor meteorologice- până la 39 cm la Vârful Omu. Temperaturile maxime s-au încadrat între 9 grade la Bârnova și Întorsura Buzăului și 19 grade la Drobeta - Turnu Severin și Calafat. La ora 6 se înregistrau valori termice cuprinse între 5 grade la Borod și 13 grade la Constanța-Dig. Izolat, dimineața și noaptea, s-a semnalat ceață.

Observație: de ieri de la ora 06 a fost în vigoare un singur mesaj de atenționare meteorologică pentru ceață și vizibilitate redusă emisă de către SRPV CLUJ.
LA BUCUREŞTI

Vremea a fost închisă și ușor mai rece decât în mod normal la finalul lunii octombrie. Temporar a plouat, iar la stațiile meteorologice s-au acumulat cantități de apă de 11...15 l/mp. Vântul a suflat slab până la moderat. Temperatura aerului nu a avut variații semnificative, astfel că maxima a fost de 13 grade, iar la ora 6 se înregistrau 12 grade.
3. Prognoza meteorologică în intervalul 30.10.2026, ora 09:00 –31.10.2026, ora 09:00

ÎN ŢARĂ

Vremea va fi în general închisă, iar valorile termice vor fi comparabile cu cele din intervalul precedent în majoritatea zonelor. Vor fi ploi, mai ales noaptea, în Oltenia, în cea mai mare parte a Munteniei, local Trasilvania și Maramureș și izolat în celelalte regiuni. Cantitățile de apă vor fi de 1...10 l/mp, iar în sud, pe arii restrânse și de 15...20 l/mp. La munte, la altitudini în general de peste 1800 m, trecător vor fi și precipitații sub formă de lapoviță și ninsoare. Vântul va sufla slab și moderat, cu unele intensificări ziua, în Moldova, Dobrogea și Bărăgan cu viteze de 35...50 km/h. Temperaturile maxime vor fi cuprinse între 9 grade în Moldova și 17 grade în vestul Olteniei, iar cele minime se vor situa între 4 și 10 grade. Izolat va fi ceață.
LA BUCUREŞTI

Vremea va fi în general închisă. Temporar, mai ales seara și noaptea, va ploua slab (cantități de apă de 3...8 l/mp). Vântul va sufla slab până la moderat. Temperatura maximă se va situa în jurul valorii de 13 grade, iar cea minimă va fi de 8...10 grade.
II. CALITATEA APELOR

1.
Pe fluviul Dunărea

Nu au fost semnalate evenimente deosebite.
2.
Pe râurile interioare

Nu au fost semnalate evenimente deosebite.
3.
Pe Marea Neagră

Nu au fost semnalate evenimente deosebite.
III. CALITATEA MEDIULUI

1. În domeniul aerului

Agenţia Naţională pentru Mediu și Arii Protejate informează că, din rezultatele analizelor efectuate pentru data de 28.10.2026 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).
A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la staţiile automate de monitorizare a calităţii aerului cu următoarele indicative: MM-6 (mun. Sighetu Marmației). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.
2. În domeniul solului şi vegetaţiei

Agenţia Naţională pentru Mediu și Arii Protejate – DJM Argeș și Garda Naţională de Mediu - Comisariatul Judeţean Argeș informează despre producerea, în data de 29.10.2026, la ora 08:30, a unei poluări accidentale a solului cu 2 litri de țiței și 40 litri de apă de zăcământ, în zona orașului Topoloveni, județul Argeș, în urma unei avarii (coroziune) la conducta ce face legătura între Sonda 2816 și Parc 31 Topoloveni, care aparține OMV Petrom SA. A fost afectată o suprafață de 10 mp de drum de acces. A fost izolată conducta și oprită pomparea pentru stoparea scurgerilor. Se vor lua măsuri pentru remedierea avariei și ecologizarea zonei afectate.
3. În domeniul supravegherii radioactivităţii mediului

Nu au fost semnalate evenimente deosebite.

4. În municipiul Bucureşti

Nu au fost semnalate evenimente deosebite.

